CELEX: 62010TN0404
Language: el
Date: 2010-09-08 00:00:00
Title: Υπόθεση T-404/10: Προσφυγή της 8ης Σεπτεμβρίου 2010 — National Lottery Commission κατά ΓΕΕΑ — Mediatek Italia και De Gregorio (Απεικόνιση χεριού)

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/32
            
         Προσφυγή της 8ης Σεπτεμβρίου 2010 — National Lottery Commission κατά ΓΕΕΑ — Mediatek Italia και De Gregorio (Απεικόνιση χεριού)
   (Υπόθεση T-404/10)
   ()
   2010/C 328/55
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: National Lottery Commission (Λονδίνο, Ηνωμένο Βασίλειο) (εκπρόσωπος: B. Brandreth, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικοι ενώπιον του τμήματος προσφυγών: Mediatek Italia Srl (Νάπολη, Ιταλία), Giuseppe De Gregorio (Νάπολη, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 9ης Ιουνίου 2010 στην υπόθεση R 1028/2009-1·
            
         
               —
            
            
               να αναπέμψει την υπόθεση ενώπιον του τμήματος ακυρώσεως·
            
         
               —
            
            
               να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το εικονιστικό σήμα το οποίο απεικονίζει ένα χέρι με δύο σταυρωμένα δάχτυλα και ένα χαμογελαστό πρόσωπο για προϊόντα και υπηρεσίες των κλάσεων 9, 16, 25, 28 και 41 — Αίτηση καταχωρίσεως κοινοτικού σήματος αριθ. 4800389
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Οι αντίδικοι ενώπιον του τμήματος προσφυγών
   
      Σήμα του οποίου δικαιούχος είναι η αιτούσα: Οι διάδικοι που ζητούν την κήρυξη της ακυρότητας βασίζουν το αίτημά τους σε σχετικούς λόγους ακυρότητας κατά το άρθρο 53, παράγραφος 1, στοιχείο γ', και παράγραφος 2, στοιχείο γ', του κανονισμού (ΕΚ) 207/2009 του Συμβουλίου
   
      Απόφαση του τμήματος ακυρώσεως: Ακυρότητα του κοινοτικού σήματος
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Η προσφεύγουσα διατείνεται ότι η προσβαλλομένη απόφαση παραβιάζει το άρθρο 53, παράγραφος 2, του κανονισμού (ΕΚ) 207/2009 του Συμβουλίου, καθόσον το τμήμα προσφυγών υπέπεσε σε πλάνη περί το δίκαιο κατά την εκτίμηση του άρθρου αυτού και τον τρόπο εκτιμήσεως των πραγματικών περιστατικών, και δεν άσκησε την εξουσία του έρευνας. Η προσφεύγουσα φρονεί επίσης ότι το τμήμα προσφυγών δεν άσκησε πλήρως τις κατά το άρθρο 78 του κανονισμού (ΕΚ) 207/2009 του Συμβουλίου εξουσίες του.